Решение на Общия съд (шести състав) от 16 април 2015 г. —
Matratzen Concord/СХВП — KBT (ARKTIS)
(Дело T‑258/13)
„Марка на Общността — Производство по отмяна — Словна марка на Общността „ARKTIS“ — Реално използване на марката — Член 51, параграф 1, буква а) от Регламент (ЕО) № 207/2009 — Форма на използване на марката — Доказване на използването за регистрираните стоки — Съгласие на притежателя на марката“
1.                     Марка на Общността — Отказ, отмяна и недействителност — Основания за отмяна — Липса на реално използване на марката — Доказване на използването на по-ранната марка — Реално използване — Понятие — Критерии за преценка (член 51, параграф 1, буква а) от Регламент № 207/2009 на Съвета) (вж. точки 13—15 и 33)
2.                     Марка на Общността — Производство по обжалване — Жалба срещу решение на отдела по споровете на Службата — Разглеждане от апелативния състав — Обхват (член 15, параграф 2 и член 51, параграф 1, буква а) от Регламент № 207/2009 на Съвета) (вж. точка 37)
3.                     Марка на Общността — Отказ, отмяна и недействителност — Разглеждане на искането/заявката — Доказване на използването на по-ранната марка — Използване от трето лице със съгласието на притежателя на марката — Изрично или имплицитно съгласие (член 15, параграфи 1 и 2 от Регламент № 207/2009 на Съвета) (вж. точки 39 и 40)
4.                     Марка на Общността — Производство по обжалване — Обжалване пред съда на Съюза — Изменение във формулировката на спора, както е изложен пред апелативния състав — Недопустимост (член 135, параграф 4 от Процедурния правилник на Общия съд; член 65 от Регламент № 207/2009 на Съвета) (вж. точка 46)
Предмет
Жалба срещу решение на четвърти апелативен състав на СХВП от 4 март 2013 г. (преписка R 2133/2011‑4), постановено в производство по отмяна със страни Matratzen Concord GmbH и KBT & Co. Ernst Kruchen agenzia commerciale sociétá in accomandita
Диспозитив
1)
Отхвърля жалбата.
2)
Осъжда Matratzen Concord GmbH да заплати съдебните разноски, включително необходимите разходи на KBT & Co. Ernst Kruchen agenzia commerciale sociétá in accomandita във връзка с производството пред апелативния състав на Службата за хармонизация във вътрешния пазар (марки, дизайни и модели) (СХВП).